Document ID: 31975R0184

ΚΑΝΟΝΙΣΜΟΣ (ΕΟΚ) αριθ. 184/75 ΤΗΣ ΕΠΙΤΡΟΠΗΣ της 24ης Ιανουαρίου 1975 περί τροποποιήσεως του κανονισμού (ΕΟΚ) αριθ. 315/68 "περί του τρόπου προσφοράς των βολβών ναρκίσσων"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί ιδρύσεως κοινής οργανώσεως αγοράς στον τομέα των ζώντων φυτών και των προϊόντων ανθοκομίας(1), και ιδίως το άρθρο 4,
Εκτιμώντας:
ότι το κεφάλαιο "τρόπος προσφοράς" του παραρτήματος του κανονισμού (ΕΟΚ) αριθ. 315/68 του Συμβουλίου της 12ης Μαρτίου 1968 περί καθορισμού των κανόνων ποιότητος για τους βολβούς, τα κρόμμυα και τους κονδύλους που προορίζονται για την παραγωγή ανθέων(2), όπως τροποποιήθηκε τελικά από τον κανονισμό (ΕΟΚ) αριθ. 1793/73(3), προβλέπει στο δεύτερο εδάφιό του ότι οιοδήποτε στοιχειώδες μέσο συσκευασίας δεν δύναται να περιέχει παρά προϊόντα του αυτού είδους μιας μόνης ή περισσοτέρων ποικιλιών, με την επιφύλαξη της τηρήσεως των κανόνων ταξινομήσεως κατά μέγεθος-
ότι η διάταξη αυτή δεν επιτρέπει στους πωλητές των εν λόγω προϊόντων να ανταποκριθούν πλήρως στις απαιτήσεις ορισμένων αγοραστών, οι οποίοι επιθυμούν να διαθέτουν στοιχειώδη μέσα συσκευασίας, τα οποία περιέχουν περισσότερα είδη του γένους νάρκισσος-
ότι δεν έχει καθορισθεί ελάχιστο μέγεθος για τα είδη ναρκίσσου πλην του "ταζέττα"- ότι, κατά συνέπεια, είναι δυνατό να γίνουν δεκτά μείγματα βολβών για τα είδη αυτά-
ότι, κατά συνέπεια, πρέπει να τροποποιηθούν οι διατάξεις, οι οποίες αφορούν τον τρόπο προσφοράς και τη σήμανση των βολβών αυτών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζώντων Φυτών και Προϊόντων Ανθοκομίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το κεφάλαιο V εδάφιο δεύτερο του παραρτήματος του κανονισμού (ΕΟΚ) αριθ. 315/68 συμπληρώνεται ως ακολούθως:
"Εν τούτοις, όσον αφορά τους βολβούς των ναρκίσσων, στοιχειώδης συσκευασία δύναται να περιέχει προϊόντα περισσοτέρων ειδών, εξαιρέσει των ναρκίσσων "ταζέττα", υπό τον όρο ότι το μείγμα αυτό περιλαμβάνει τουλάχιστον δέκα και το πολύ πενήντα βολβούς, οι οποίοι ανήκουν τουλάχιστον σε τρία είδη. Ο αριθμός των βολβών κάθε ποικιλίας που περιέχεται στη συσκευασία πρέπει να είναι αισθητά ίσος".
2. Το κεφάλαιο VI A I υπό β) δεύτερη περίπτωση του παραρτήματος του κανονισμού (ΕΟΚ) αριθ. 315/68, συμπληρώνεται ως ακολούθως:
"ή για τους ναρκίσσους, κατά περίπτωση, η μνεία μείγμα".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 24 Ιανουαρίου 1975.

Labels: 7
6